«Իրազեկ և պաշտպանված սպառող» հասարակական կազմակերպության նախագահ Բաբկեն Պիպոյանն իր հերթին հայտարարել է, որ Հայաստանի պարենային շուկայի ներկայիս վիճակն ուղղակի սարսափելի է: «Եթե հավի մսի 9 նմուշից 5-ը չի համապատասխանում ստանդարտներին և սննդում օգտագործման համար պիտանի չէ, էլ ինչ կարող ենք խոսել: Դրանից կարելի է եզրակացնել, որ Սննդամթերքի անվտանգության պետական ծառայությունը բացարձակապես մեր շուկա ստացվող մթերքների նկատմամբ հսկողություն չի իրականացնում»,- հայտարարել է Պիպոյանը: